cyanic-selkie/wikianc huggingface dataset:
Auld Alliance
De Auld Alliance wie sadwaande in anty-Ingelsk ferbûn, dat in grutte rol spile yn 'e Skotske Unôfhinklikheidsoarloggen, de Hûndertjierrige Oarloch, de Oarloch fan de Liga fan Kameryk en de saneamde Rûge Hofmakkerij. Uteinlik waard it ûnder Ingelske druk troch de Skotten beëinige by it Ferdrach fan Edinburch, fan 1560. Yn 'e tuskenlizzende perioade waard de Auld Alliance troch alle Frânske en Skotske keningen op 'e nij bekrêftige, útsein troch Loadewyk XI fan Frankryk. Tsjin 'e ein fan 'e fjirtjinde iuw wie dy bekrêftiging tradysje wurden en ek ferrjochte as der op dat stuit gjin oarloch mei Ingelân wie.
As útfloeisel fan 'e Auld Alliance ûntfong eltse Skot dy't him yn Frankryk nei wenjen sette automatysk de Frânske nasjonaliteit. Dy regel bleau fan krêft lang oant nei't de Auld Alliance beëinige wie, feitliks oant yn 1903. Yn 1995 waarden sawol yn Skotlân as yn Frankryk festiviteiten organisearre om it sânhûndertjierrich jubileum fan it bûnsgenoatskip te betinken. Neffens in ûndersyk fan 'e Britske histoarikus Siobhan Talbott, út 2011, is de Auld Alliance eins, nettsjinsteande de bepalings fan it Ferdrach fan Edinburch, nea formeel werroppen, sadat it ferbûn de jure yn elts gefal oant de opheffing fan it Keninkryk Skotlân yn 1707 bestien hawwe soe.
Kante meter
In kante meter of fjouwerkante meter, faak werjûn mei it symboal m², is in oerflaktemjitte yn it metrike stelsel fan it Système International (SI). In kante meter is itselde as in sintiare (sa). It hat in oerflak fan in fjouwerkant mei siden dy't elk 1 meter lang binne.
Herman Gordijn
Herman Gordijn (De Haach, 16 maaie 1932 - 25 maaie 2017) wie in Nederlânsk keunstskilder en grafikus; syn wurk wurdt rekkene ta it lyrysk realisme.
Biografy
Fan 1950 oant 1955 folge er in oplieding oan de Keninklike Akademy fan Byldzjende Keunsten yn De Haach. Yn 1960 festige er him yn Amsterdam. Yn de jierren 60 en 70 wie er njonken skilder en grafikus ek in tige produktive dekor- en kostúmûntwerper foar toanielselskippen. Fan 1969 oant 1987 wie Gordijn dosint oan de Gerrit Rietveld Akademy yn Amsterdam.
Gordijn waard ek bekend troch syn monumintale portretten yn opdracht, lykas dy fan keninginne Beatrix, de aktrise Charlotte Köhler en de akteur Ton Lutz.
Der waarden mear as ien (telefyzje)dokumintêres en boeken oer syn wurk makke.
Morbid Angel
Morbid Angel is in Amerikaanske deathmetalband oprochte yn Tampa, Floarida yn 1983 troch, gitarist Trey Azagthoth, sjonger en bassist Dallas Ward, en drummer Mike Browning. Yn 1989 kaam it debútalbum "Altars of Madness" út. In de rin fan de jierren ha der ferskate wikselingen fan bandleden west. Morbid Angel hat sûnt 1989 njoggen studio-albums útbrocht en twa live-albums útbrocht. Morbid Angel hat yn 1992. 1996 en yn 2008 yn Burgum op Wâldrock spile.
Titelmuzyk
De titelmuzyk of in werkenningsmeldij is in relatyf koart muzykstik dat brûkt wurdt foar in tillefyzjeprogramma, radioprogramma, film of fideospultsje, en dat yn 'e regel ôfspile wurdt ûnder de begjintitels en soms ek ûnder de ôftiteling. Faak giet it dêrby om ynstrumintale muzyk; as der ek by songen wurdt, sprekt men fan in titelsong. Ornaris wurdt titelmuzyk spesjaal skreaun foar it programma, de film of it fideospultsje dêr't it foar brûkt wurdt, mar soms kiest men ynstee foar in al besteand muzykstik of liet. It doel fan titelmuzyk is om ta werkenning te lieden fan it oangeande programma, en om 'e juste sfear te skeppen foar de oangeande film of it oangeande fideospultsje.
Op 'e tillefyzje duorre de titelmuzyk yn it ferline faak relatyf lang, wylst yn 'e tuskentiid de akteurs mei harren eigentlike nammen yn byld brocht waarden, dy't ta de fêste cast hearden. Soks waard bygelyks dien by tillefyzjesearjes as Magnum, P.I., Dallas en Baywatch. Fan 'e twadde helte fan 'e 1990-er jierren ôf waarden sokke yntro's, en dêrom ek de bygeande titelmuzyk, hieltyd koarter. Tsjintwurdich is de titelmuzyk fan in tillefyzjesearje faak net mear as in koarte jingle, wêrby't inkeld de nammen fan 'e filmprodusinten yn byld werjûn wurde. De rest fan 'e begjintitels wurdt dan werjûn oer de bylden fan it begjin fan 'e ôflevering hinne. Yn it gefal fan films wurdt faak noch wol de tiid nommen foar begjintitels mei titelmuzyk.
Soms waard yn it ferline de titelmuzyk (yn 'e foarm fan in titelsong) brûkt om útlis te jaan oer de útgongssitewaasje fan 'e tillefyzjesearje, bedoeld foar sjoggers dy't dêr net bekend mei wiene. Foarbylden fan dat soarte titelmuzyk wiene The Fresh Prince of Bel-Air en The Nanny. Guon titelsongs waarden, al of net troch de bekendheid fan it tillefyzjeprogramma of de film dêr't se by hearden, sa populêr dat se letter ek as single útbrocht waarden. It bekendste foarbyld dêrfan is it liet I'll Be There for You fan 'e band The Rembrandts, dat de titelsong fan 'e komeedzjesearje Friends wie.
Buning Brongers Priis
De Buning Brongers Priis is in Nederlânske keunstpriis foar jonge byldzjende keunstners dy't om it jier útrikt wurdt.
It is de grutste partikuliere keunstpriis fan Nederlân. Oan de priis is in jildbedrach ferbûn fan 4500 euro (2014). De winners krije by de priisútrikking in útstalling yn Arti et Amicitiae en der wurdt in katalogus útjûn. De gadingmakker wurde troch keunstopliedddingen foardroegen.
De Buning Brongers Prizen wurde útrikt troch de Buning Brongers Stichting út it erfskip fan Johan Buning, syn oare helte Titia Brongers en syn skoansuster Jeanette Brongers.
Kameraman
In kameraman of kamerafrou is immen dy't in filmkamera of fideokamera betsjinnet, mei as doel om bewegende bylden fêst te lizzen foar film of tillefyzje. As de opnames plakfine yn 'e tillefyzjestudio, rêste de kamera's faak op spesjaal dêrfoar ûntwurpen en ferrydbere standerts, mar as der bûtendoar of op lokaasje filme wurdt, dan drage kameralju de kamera yn 'e regel op it skouder.
Yn Nederlân kin men in oplieding ta kamerman of -frou folgje oan 'e Nederlânske Film en Telefyzje Akademy te Amsterdam. Dêrnjonken binne der ferskate opliedings op MBO-nivo, bygelyks yn Drachten, Ede, Swol, Hearlen en Eindhoven. Ek besteande der ferskate partikuliere opliedings. Yn 'e praktyk komt it lykwols faak foar dat kameralju op 'e film- of tillefyzjeset ûnderoan begjinne (as helpke) en har ûnder begelieding fan âldere kameralju mei ûnderfining dan stadichoan it fak master meitsje. Om't fral filmkamera's in flink gewicht hawwe, is kameraman wêzen in fysyk swier berop. In protte âldere kameralju ûntjouwe har dêrom meitiid ta filmeditor of regisseur.
By gruttere produksjes (bgl. spylfilms) besteane der mank de kameralju ferskate funksjes:
Anette Olzon
Anette Olzon is twa kear boaske. Mei har earste man hat se in soan en mei har twadde man, bassist Johan Husgafvel, hat sy twa bêrn.
Tatarstan
Tatarstan (Russysk: Республика Татарстан, Respûblika Tatarstan, Tataarsk: Татарстан Республикасы), histoarysk ek wol Tatarije neamd, is in autonome republyk yn de Russyske Federaasje. Tatarstan moat net betiizge wurde mei it histoaryske Tatarije, fan de midsiuwen oant de 20e iuw de Europeeske namme foar it gebiet eastlik fan de Oeral en de Kaspyske See. Haadstêd fan Tatarstan is Kazan, dat op 720 kilometer himelsbreed eastlik fan Moskou leit.
Geografy
Tatarstan leit westlik fan de Oeral en sintraal yn it Europeeske diel fan Ruslân op it Russyske Leechlân, dêr't de Wolga en de Kama tegearre rinne en ferbreedzje ta in opslachmar. Yn de republyk leit mei in oerflak fan 6.450 km² de grutste opslachmar fan Europa: de Kûibysjev-opslachmar. Meiïnoar hat it gebiet sa'n 3000 gruttere of lytsere rivieren.
Tatarstan hat fan noard nei súd in maksimale lingte fan 290 kilometer fan west nei east in maksimale lingte fan 460 kilometer. De republyk grinzget oan acht bestjoersdielen fan de federaasje: yn it noarden oan de oblast Kirov, yn it noardeasten oan Oedmoersje, yn it easten oan Basjkortostan, yn it suden oan de oblasten Oarenburch, Samara, Oeljanovsk en yn it west oan Tsjûvasje en noardwesten Mari El.
16,2% fan it lânskip bestiet út mingd bosk, dêr't frâl iken, bjirken en linebeammen steane. Likernôch 2% fan it gebiet bestiet út beskerme natoer.
It measte fan Tatarstan leit leger 200 meter boppe seenivo. Oan de rjochterkant fan de Wolga en yn it súdeasten fan de republyk is it wat heuveleftiger.
Tatarstan is ryk oan oalje en boustoffen.
Skiednis
Om 900 n. Kristus ûnstie it Ryk fan de Wolgabulgaren, dêr't yn 922 de islaam as steatsreligy oannommen waard. Sa kaam it ryk ûnder ynfloed fan it Arabyske kalifaat. Nei fûl ferset tsjin de ynfallen fan de Mongoalen foel it ryk fan de Wolgabulgaren lang om let yn 1236 yn hannen fan de Gouden Horde. Troch ynterne ûnrêst foel de Horde yn ferskillende semi-ûnôfhinklike emiraten út inoar. Opfolger op it grûngebiet fan it tsjintwurdige Tatarstan wie yn 1438 it kanaat Kazan. Tusken it kanaat en Grutfoarstedom Moskou, dat in soad te lijen hân hie fan de Gouden Horde, bestie gjin frede. thumb|left|250px|De oermastering fan Kazan Ruslân waard stadichoan sterker en lang om let waard it kanaat ûnder Ivan de Grousume ferovere. As ûnderdiel fan it otterdokse Ruslân bleau de islaam as religy tastien, al kamen der yn de rin fan de tiid mear otterdokse Russen yn it gebiet te wenjen. Under Russysk bewâld holden de Tataarske keaplju harren ekonomyske belangen, fral yn de hannel mei de moslimlannen fan Sintraal-Aazje. Sa waard Kazan yn it Russyske Ryk ien fan de wichtichste yndustriële en kulturele sintra fan it lân en yn 1708 de haadstêd fan it Gûvernemint Kazan.
Yn de 19e en iere 20e iuw wiene de Tataren it meast ûntwikkele fan de islamityske Turkske folken yn it Russyske Ryk. Yn Kazan waarden in soad islamityske publikaasjes yn Turkske talen printe, dy't ek bûten Tatarstan grutte ynfloed hiene. Yn 1920 ferfong ûnder de bolsjewiken de Autonome Sosjalistyske Sovjetrepublyk Tatarstan it âlde gûvernemint Kazan.
Polityk
thumb|250px|Regearingsgebou fan Tatarstan Tatarstan is in federale republyk fan de Russyske Federaasje mei bysûndere rjochten. Kêst 1.3 fan de grûnwet seit dat de status fan de Republyk Tatarstan net feroare wurde kin sûnder tastimming fan sawol de Republyk Tatarstan as de Russyske Federaasje. Oan it haad fan it regear stiet in president, dy't de republyk nei ynternasjonaal rjocht fertsjintwurdiget, ôffurdigen yn it bûtenlân en yn ynternasjonale organisaasjes beneamt of dien jout en ferdragen mei it bûtenlân ûndertekent.
Moskou hat relatyf in soad ynvestearre yn Tatarstan. Sa betelle Moskou mear as 50% foar it oanlizzen fan de metro yn Kazan (op oare plakken moasten de stêden sels 80% foar harren rekken nimme).
Nei't Vladimir Pûtin yn 2000 oan de macht kaam, waarden de politike en ekonomyske privileezjes fan de Autonome Republyk Tatarstan stadichoan minder. De oerienkomst tusken Moskou en Kazan, dy't yn 2007 ôfrûn, waard nochris mei tsien jier ferlinge, mar Tatarstan moast foarse besunigings op syn spesjale rjochten akseptearje. Yn july 2017 rûn de oerienkomst ôf en wie Tatarstan de lêste Russyske republyk dy't de spesjale status ferlear. Yn in kommintaar op it beslút sei president Minnichanov: "Under de hjoeddeiske omstannichheden binne de relaasjes mei Moskou belangriker as in stik papier".
Befolking
thumb|left|250px|De minaret njonken de tsjerke yn Tatarstan (Bolgar) In mearderheid fan de befolking bestiet út Tataren (yn 2010 53,2%), wylst de Russen (yn 2010 39,7%) in foarse minderheid foarmje. Tataren, faak Wolgatataren neamd om betizing mei de Sibearyske Tataren, Krimtataren, Lipkatataren en oaren foar te kommen, hawwe in heger bertesifer yn ferlikening mei Russen, sadat de ferskillen tusken de twa groepen grutter wurde sille.
Fan oarsprong binne Tataren omadyske stammen, dy't tusken de 10e en 13e iuw fanút Súd-Sibearje nei Europa migrearren. Under Stalin waard it gebiet dêr't Tataren wennen ferdield oer ferskillende bestjoersdistrikten, sadat in soad Tataren bûten Tatarstan wenje.
In grut diel fan de Tataarske befolking hinget de soennityske islaam oan. Der is in lytse Tataarske minderheid dy't harren dope litte en Krjasjens neamd wurde. De Russen, Tsjûvasjen, Mari's, Mordoovjers en Oedmoerten yn Tatarstan binne otterdoks.
Ekonomy
Tatarstan is ien fan de meast ûntwikkele regio's fan Ruslân. De oaljeproduksje, gemy en petrogemy, metaalferwurking en masinebou foarmje de belangrykste pylders fan de ekonomy. Ek de lânbousektor spilet in grutte rol yn de ekonomy fan Tatarstan, dy't ien fan de belangrykste regio's fan Ruslân foar de lânbouproduksje foarmet.
Bestjoerlike yndieling en stêden
De republyk is ûnderferdield yn 43 rajon's en twa stedsdistrikten: Kazan en Naberezjnye Tsjelny. De oare stêden binne by in rajon yndield. Meiïnoar hat de republyk 22 stêden en 18 plakken mei in stedsk karakter. thumb|260px|Kremlyn fan Kazan * Ynwennertallen binne ôfkomstich fan it Russysktalige lemma, oproppen op 10 augustus 2022
Stacy Valentine
Stacy Valentine, echte namme: Stacy Baker (Tulsa (Oklahoma), 9 augustus 1970), is in Amerikaansk rêstend neakenmodel en pornografysk aktrise. Har foarnamme waard ek wol misstavere as Stacie, Stacey of Staci. Hja sette begjin 1996 útein mei in karriêre yn 'e Amerikaanske pornoyndustry en waard al gau tige populêr. Yn 1999 wurke Valentine mei oan in yngeande dokumintêre oer har libben, mei as titel The Girl Next Door. It jiers dêrop beëinige se har pornokarriêre op it hichtepunt fan har rom.
Jonkheid
Valentine waard yn 1970 berne yn Tulsa, yn 'e Amerikaanske steat Oklahoma, dêr't se ek opgroeide. Hja wie in oannommen bern en troude al jong. Har man sette har ûnder druk om har boarsten fergrutsje te litten en dêrnei om mei te dwaan oan in amateurwedstryd op it mêd fan neakenfotografy foar it tydskrift Gallery. Doe't Valentine dy wedstryd wûn, wist se har oerwinning om te setten yn in fotoreportaazje yn it neakenblêd Hustler.
Pornokarriêre
Har skûlnamme boude Valentine op út har eigen foarnamme Stacy en út 'e efternamme Valentine, dy't se ûntliende oan it feit dat Bikini Beach 4 op 14 febrewaris 1996, Falentynsdei, opnommen wie. Neffens de Internet Adult Film Database (IAFD) spile se neitiid yn likernôch 130 pornofilms, û.m. foar sokke foaroansteande labels as Wicked Pictures, Adam & Eve, VCA Pictures, Vivid Entertainment, New Sensations, Devil's Film, Anabolic Video, Evil Angel en Sin City. Teffens wurke se wol foar minder bekende filmstudio's, lykas Metro, Coast to Coast Video en Caballero Home Video.
Valentine wûn yn 1998 de Hot d'Or, de wichtichste Jeropeeske priis op it mêd fan pornografy, yn 'e kategory bêste Amerikaanske stjer. Yn 1999 wûn se de FICEB Ninfa Award op it Ynternasjonaal Eroatysk Filmfestival fan Barseloana, yn 'e kategory bêste aktrise. Datselde jiers wûn se ek de XRCO Award, de op ien heechste Amerikaanske priis foar pornografy, yn 'e kategory artyste fan it jier. Fierders waard Valentine letter opnommen yn sawol de XRCO Hall of Fame as de AVN Hall of Fame. Yn 1997 naam Valentine de foar in pornostjer ûngebrûklike stap om mei te wurkjen oan in djipdollende dokumintêre oer har libben, mei as titel The Girl Next Door ("It Fanke fan Hjirnêst"), dy't yn 1999 ferskynde. Dokumintêremakker Christine Fugate folge har twa jier lang en makke der in melankelyk portret fan dat rûnom loovjende kritiken krige.
Nei eigen sizzen wie Valentine nea fan doel om lang yn 'e pornoyndustry wurksum te bliuwen. Hja waard yn koarte tiid tige populêr, wûn wichtige prizen, sleat eksklusive kontrakten ôf dêr't se goed mei fertsjinne, en besleat doe, yn 2000, om op it hichtepunt fan har rom op te hâlden. Sels sei se dêroer: "Ik hie hiel hurd fochten om dy ljedder op te kommen, en ik tocht, ferdomd as der wer by del klimme sil." By tafal naam se har lêste sêne op Falentynsdei 2000 op, dat op 'e dei ôf fjouwer jier nei har debút yn in pornografyske film wie. Nei't se har pornokarriêre beëinige hie, gie Valentine werom nei skoalle en folge se in oplieding sakemangement. Yn 2010 wurke se yn Kalifornje as direkteur modellerekrutearring foar it neakenblêd Penthouse.
Lichemsskaaimerken
Stacy Valentine is blank en hat blauwe eagen en blûn hier. Hja is 1.63 m lang, en hat kupmaat 34DD, dêr't se oan kommen is troch in boarstfergruttingsoperaasje te ûndergean. Valentine hat gjin piercings, mar al tatoeaazjes, om har rjochterankel hinne en yn 'e nekke.
Rivierterras
thumb|250px|In trochsneed fan in rivierterras thumb|250px|In rivier snijt him sels troch in âldere rivierterras hinne In rivierterras of fluviatyl terras is in lânfoarm dy't ûntstiet as in oerbliuwsel fan in eardere rivierflakte. In rivierterras lit de oerbliuwsels sjen út in tiidrek wei dat in rivier op in hegere hichte troch it gea hinne streamde. Terrassen yn in lânskip binne ûntstien mooglik troch rivierterrassen.
Yn in rivierbêd fynt by in stadige streamfaasje sedimintaasje plak. Sa wurdt in flakke dellingboaiem foarme, dy't opfolle wurdt troch sedimint. Dat materiaal wurdt alluviaal sedimint neamd. In rivier kin himsels wer in paad troch troch syn dellingboaiem snije en op in legere hichte streame, dêr't der wer in nije rivierflakte ûntstean kin. De oerbliuwsels fan de âlde dellingboaiem bliuwe dan efter as flakke stikken grûn as de letter foarme rivierflakte.
In de rivierbedding vindt bij een lagere stroomsnelheid sedimentatie plaats. Zo wordt een vlakke dalbodem gevormd, die is opgevuld met sediment. Dit materiaal wordt alluviaal sediment genoemd. Een rivier kan zich weer in zijn eigen dalbodem insnijden en op een lager niveau gaan stromen, waar weer een nieuwe riviervlakte kan ontstaan. De restanten van de oude dalbodem blijven dan achter als vlakke niveaus die hoger liggen dan de later gevormde riviervlakte.
Yn de Rynflakte is dúdlik in terrasselânskip werom te sjen, en ek yn it lânskip fan de grutte Nederlânske rivieren.
Tampico (Illinois)
Tampico is in plak (village) yn de Amerikaanske steat Illinois, yn Whiteside County. Main Street yn Tampico is in histoarysk distrikt, fral meidat de eardere presidint Ronald Reagan dêr yn 1911 berne waard yn in appartemint boppe in bank (sjoch foto).
Skiednis
It gebiet dêr't letter Tampico kaam te lizzen wie in sompe. De earste net-lânseigen bewenners kamen yn 1852. De township Tampico waard yn 1861 stichte. Yn de jierren 1863-64 waard it gebiet drûchlein. It pleatslike spoar waard yn 1871 iepene. Juny 1874 waard it plak rekke troch in tornado, dy't 27 gebouwen ferneatige. Yn 1875 waard it Tampico in municipal corporation.
Kûl Sjarif-moskee
De Kûl Sjarif-moskee (Russysk: Кул-Шариф, Kûl Sjarif, Tataarsk: Колшәриф мәчете, Qolşärif mäçete) in in moskee yn Kazan, Ruslân. It is ien fan de grutste moskeeën fan de Russyske Federaasje. De moskee waard ferneamd nei Kûl Sjarif, de lêste imaam fan Kazan fan foar de Russyske oermastering fan de stêd. Mei de oanbuorjende Ferkundigingskatedraal stiet de moskee symboal foar it fredige tegearre libjen fan de islamityske en otterdokse befolking fan Tatarstan.
De moskee waard yn opdracht fan president Mintimer Sjajmiejev boud yn it kremlyn fan Kazan en moat in monumint wêze ta neitins fan de fallen Tataren by de oermastering fan Kazan troch Ruslân yn 1552. It wurk oan de nije moskee sette yn 1996 útein en op 24 july 2005 waard de moskee yn gebrûk nommen.
Tichteby de tsjintwurdige lokaasje fan de moskee stie yn de 16e iuw de haadmoskee fan it Kazaner kanaat. Fan de acht minaretten dy't dy moskee hie, waarden by de rekonstruksje yn moderne foarmen fjouwer oernommen. De histoaryske haadmoskee waard yn 1552 by de oermastering ferneatige. In pear boudielen binne nei alle gedachten yn de yn 1555 útein sette bou fan de Basiliuskatedraal fan Moskou werbrûkt.
Stripklub
In stripklub is in iepenbiere gelegenheid foar folwoeksenen, dêr't strippers, dy't sawol froulik as manlik wêze kinne, ta fermaak fan 'e klanten stripteases en oare eroatyske dûnsen útfiere op in podium of in catwalk. Yn 'e regel jouwe stripklubs harsels tsjintwurdich it oansjen fan in kafee of in nachtklub, mar se kinne ek op in skouboarch lykje, wat foarhinne wenst wie. Njonken it besjen fan stripteases kinne besikers fan stripklubs ornaris in drankje drinke en nei muzyk harkje, en faak kinne se tsjin betelling ek mei nei in VIP-romte, dêr't se in privee-optreden fan 'e stripper fan harren kar krije kinne, dy't gauris einiget mei in lapdance. (Ek komt it foar dat it dêr nèt mei einiget, mar trochgiet mei eigentlik geslachtsferkear; as dat sa is, is der sprake fan prostitúsje. Oer it algemien wolle stripklubeigners dêr lykwols net mei assosjearre wurde, en sille se soks tsjinkeare.)
Yn 2005 waard rûsd dat der wrâldwiid troch de stripklubyndustry likernôch $75 miljard jiers fertsjinne waard. Yn 'e Feriene Steaten allinnich al makken alle stripklubs mei-inoar yn 2002 $3,1 miljard brutowinst, wat 19% of likernôch in fyfde wie fan it totaalbedrach dat er dat jier troch it legale Amerikaanske folwoeksenefermaak fertsjinne waard. Mei't der dat jiers ûngefear 2.500 stripklubs yn 'e Feriene Steaten wiene, leart in ienfâldich rekkensomke dat de trochsneed stripklub in brutowinst makke fan likernôch $1.240.000. En sûnt is it tal stripklubs yn Amearika allinne noch mar tanommen.
Net yn eltse stripklub klaaie de dûnseressen en/of dûnsers harren hielendal út; de beheindende faktor is yn sokke gefallen net sasear de ûnwil fan 'e stripper om fierder te gean, mar de pleatslike wetjouwing: benammen yn 'e Feriene Steaten is it op plakken ferbean om hielendal neaken op te treden. Yn guon lannen binne stripklubs hielendal ferbean. Dan moat men net inkeld tinke oan islamityske lannen yn Afrika, it Midden-Easten en Súd- en Súdeast-Aazje, en oan strang kristlike lannen lykas de measte steaten yn 'e Stille Súdsee, mar ek oan Iislân, dat yn 2010 stripklubs ferbea út feministyske omtinkens.
Driuwwâl
thumb|De [[Luneburger Heide fan de Wilseder Berch ôf sjoen. De Luneburger Heide bestiet út morenen opdreaune neogeen sân]] In driuwwâl is in rêch yn in gea dy't bestiet troch gletsjers opdreaune materiaal. Driuwwâlen besteane benammen út sediminten dy't al foar de iisbedekking ôfset waarden. Yn Nederlân en Noard-Dútslân besteane driuwwâlen benammen út opdreaune sân of balstiennen. Dy ferskille dêrmei fan morenen dy't yn berchkeatlings foarkomme. Der kin lykwols al morenematearje yn in driuwwâl foarkomme, sa as balstienliem. Gauris is der njonken in driuwwâl in delte yn it lânskip. Dat is in oerbliuwsel fan in glasiaalbekken, dêr't de sediminten wei troch it iis opdreaun waard. Eartiids wiene driuwwâlen heger, mar troch eroazje waard de driuwwâl ôfflakke.
Yn Fryslân binne de hichten yn Gaasterlân part fan in driuwwâl dy't fierder bestiet út hichten yn Teksel, Wieringen, Stienwyk en Coevorden. Njonken de hichten fan Gaasterlân lizze de Fryske marren, dat, sa as hjirboppe neamd waard, in delte njonken in driuwwâl is dêr't ea in glasiaal bekken wie. Dy driuwwâl komt út it Saale-glasiaal wei.
Oare driuwwâlen yn Nederlân binne de Utertske Heuvelrêch, de Feluwe, de Sallânske Heuvelrêch, de hichten yn Twinte en de hichten yn it Ryk fan Nimwegen dy't part binne fan de Nederrynske Heuvelrêch dy't oer de grins yn Dútslân oant Krefeld ta rint. Fierders binne der driuwwâlen yn Dútslân sa as de Wilseder Berch op de Luneburger Heide, om Hannover hinne en yn it noardeasten fan Dútslân.
An Officer and a Gentleman (film)
Titel
De titel fan An Officer and a Gentleman betsjut letterlik: "In Ofsier en [tagelyk] in Hear" of "In Ofsier dy't ek in Hear is". Dat is in útdrukking dy't al iuwenlang yn gebrûk is yn 'e Britske Keninklike Marine, en dy't letter oernommen is yn 'e formele gedrachskoade fan 'e Amerikaanske Marine. Dêryn komt de fraze noch altyd foar yn 'e foarm fan conduct unbecoming an officer and a gentleman ("ûnfoechsum hâlden en dragen foar in ofsier en in hear"), in dizenige omskriuwing dêr't alderhanne misdragings ûnder beflapt wurde kinne, en dy't in reden foar ûnearfol ûntslach is.
Plot
Zack Mayo rekke as jonkje fan tsien jier syn mem kwyt doe't hja harsels fan kant makke. Dêrop ferhuze er nei de Filipinen, dêr't syn heit Byron, in alkoholistyske ûnderofsier yn 'e Amerikaanske Marine, legere wie yn 'e Amerikaanske Marinebasis Subic Bay. Byron, dy't geregeldwei moannen efterinoar op see wie, fûn it earst gjin goed idee dat Zack by him yn kaam te wenjen op 'e boppeferdjipping fan in Filipynsk bordeel. Hy wie him der bewust fan dat er, sels as er dêr oanwêzich wie, gjin goede heit wie. Mar Zack woe út noch yn net werom nei it gesinsferfangend tehûs dêr't er de earste pear moannen nei syn memme dea trochbrocht hie, en úteinlik lei Byron him der by del. Sadwaande groeide Zack fierhinne 'yn it wyld' op. No't er in jier as tweintich is, hat er it him yn 'e holle helle dat er in piloat by de Amerikaanske Marine wurde wol, en al hat syn heit dêr de gek mei, hy set troch.
Zack meldt him oan by de ofsiersoplieding fan 'e Amerikaanske Marine yn 'e steat Washington, dêr't hy en de oare kadetten opfongen wurde troch de bikkelhurde Emil Foley, in sersjant-ynstrukteur fan it Amerikaanske Marinierskorps. Dy makket fan it begjin ôf oan dúdlik dat it syn wurk is om safolle mooglik kadetten safier te krijen dat se út eigen beweging de brui oan 'e oplieding jouwe. It doel fan 'e Amerikaanske Marine is ommers dat inkeld de meast talintearre rekruten oan 'e oplieding ta piloat op 'e Marinefleanbasis Pensacola yn Floarida begjinne, want eltse dielnimmer oan dy oplieding kostet de Marine 1 miljoen dollar. Foley warskôget ek alle manlike kadetten foar pleatslike jongedames dy't graach mei in marinepiloat trouwe wolle om oan harren ientoanige bestean te ûntsnappen. Sokken soene der neffens him net foar tebekskrilje om dêrta mei opsetsin swier te reitsjen of te bearen dat se swier rekke binne, mei as doel om in kadet foar it blok te setten.
Oan 'e ofsiersoplieding rekket Zack befreone mei Sid Worley, in kadet út Oklahoma. Dat giet lykwols mear út fan Sid as fan Zack, dy't frijwat in Einzelgänger is. Hy hat te Subic Bay altyd op himsels oanwiisd west, en dat hat syn spoaren neilitten yn syn persoanlikheid. Zack ferfalt al rillegau yn syn âlde gewoante fan regelaar troch in hanneltsje op te setten foar it ferhieren fan yn 't foar poetste skuon en opwreaune gaspen (dy't ûnmisber binne foar eltse ynspeksje troch Foley). Hy en Sid moetsje by in bal fan 'e marine twa pleatslike famkes dy't yn in papierfabryk wurkje, de blondine Lynette Pomeroy en de brunette Paula Pokrifki. Tusken de bedriuwen troch kriget Sid in relaasje mei Lynette en Zack mei Paula.
Underwilens giet Foley ûnmeilydsum (mar profesjoneel) te wurk, en behannelet eltsenien itselde. Hy makket de froulike kadet Casey Seeger, dy't it meastepart fan 'e oplieding maklik ôfgiet, dúdlik dat se lykwols net slagje sil as se op 'e hindernisbaan net oer de fjouwer meter hege muorre hinne klimme kin. In oare kadet, Topper Daniels, is de earste dy't frijwillich ôfsjocht fan 'e oplieding nei't er by de ûnderwettertraining yn panyk rekket en ferdronken wêze soe as Foley him net rêden hie. Zack wurdt der troch Foley fan beskuldige dat er net de juste motivaasje hat (d.w.s. dat er piloat wurde wol om 'e ferkearde redens), en dat er inkeld om himsels jout. Foley, dy't earder te krijen hân hat mei regelaars as Zack, wit krekt wat der geande is mei de ferhier fan 'e skuon en de gaspen, en by in ynspeksje foarôfgeande oan it wykeinferlof lit er dat einlings ta skok fan Zack blike.